પ્રાપ્ત વિગત મુજબ ભેરડા ગામે રહેતા ફરિયાદી વિનોદભાઈ લવજીભાઈ ઉંમર વર્ષ ૩૫ એ ફરિયાદ કરેલ કે આરોપી દિનેશ જાલાભાઇ, વજાભાઈ રાઘવભાઈ, છગનભાઈ નો છોકરો, જાલા નાગજી, કુંવરા રાઘવ, મોમભાઈ હકાભાઈ, જગાભાઈ પરસોતમભાઈ જાતે બધા ભરવાડ રહે ભેરડા એ ઢોર ચરાવવા આવતાં ફરીયાદીની વાડીમાં તેમના માલઢોર આવી જતાં ફરિયાદીએ ઢોરને બહાર કાઢવાનું કહેતાં આરોપીઓએ ઉશ્કેરાઈ જઈ ગાળો આપી કહેલ કે હમણાં ખબર પડશે તેમ કહી ફોન કરી તેમના ભાઈઓને બોલાવી સાહેદ રાજુભાઈને મારી નાખવાના ઇરાદે ખૂની હુમલો કરી માથામાં ઇજા કરી અને સાથે ધીરુભાઈને સામાન્ય ઇજા કરી ફરિયાદીને લાકડી વડે માર મારતાં બધા આરોપીઓએ એક સંપ કરી ગુન્હો કરેલ આ બાબતે ફરિયાદ આપતાં તાલુકા પોલીસે આઈપીસી કલમ ૩૦૭, ૩૨૩, ૩૨૪, ૫૦૪, ૫૦૬(૨), ૧૪૩, ૧૪૭, ૧૪૮, ૧૪૯ જીપીએકટ ૧૩૫ મુજબ ગુન્હો રજીસ્ટર કરી તપાસ આરંભી છે.